FLK «Tonan Maru 2» (1937)

FLK «Nippon Maru 2» var et flytende hvalkokeri tilhørende det japanske selskapet Nippon Suisan i Tokyo. Hun ble bygget ved verftet Osaka Iron Works & Co (forløper til Hitachi Zosen Corporation) i 1937, og søsterskipet FLK «Nippon Maru 3» gikk av stabelen året etter ved samme verft. I de tre sesongene før andre verdenskrig fanget hun i Sørishavet.

Under krigen gikk «Nippon Maru 2» i tankfart og ble flere ganger utsatt for ubåtangrep. Ved den japanske landgangen i Sarawaks hovedstad Kuching i desember 1941 ble hun satt i brann av en nederlandsk ubåt.AWM Collection Record: 304056 Australian War Memorial Den 10. oktober 1942 ble hun senket av den amerikanske ubåten USS «Amberjack» utenfor New Ireland i Papua Ny-Guinea. Hun ble senere hevet av japanerne og satt tilbake i tankfart.Amberjack (i) (SS-219) Uboat.net Den 9. februar 1944 ble hun igjen skadet i et amerikansk ubåtangrep, denne gang fra USS «Bonefish» utenfor kysten av Fransk Indokina.Bonefish (SS-223) Uboat.net Hun ble omsider senket av en torpedo fra USS «Pintado» 22. august 1944 og ligger ca. 200 nautiske mil sørøst for Shanghai.Pintado (SS-387) Uboat.net «Nippon Maru 2» var det største japanske handelsskipet som ble senket av en amerikansk ubåt under andre verdenskrig.Japanese Naval and Merchant Shipping Losses The Joint Army-Navy Assessment Committee (JANAC)

 Se også 
Liste over flytende hvalkokerier

 Referanser 

 Eksterne lenker 
 Miramar Ship Index

Kategori:Hvalkokerier
Kategori:Dampskip
Kategori:Japans næringsliv
Kategori:Artikler i Antarktis-prosjektet
Kategori:Krigsforlis
Kategori:Sjøulykker i 1944
Kategori:Skip fra 1937
Kategori:1937 i Japan
Kategori:Skip sluttseilt 1944
Kategori:Skip bygget i Japan
Kategori:Artikler i sjøfart-prosjektet